# name
Del Big Bang a l'Homo Sapiens Sapiens. Una visió evolutiva global de la Història de l'Univers

# metadata.dc.description.abstract[].value
Crec que un resum lleugerament informal pot animar al lector a endinsar-se en el seriós contingut del llibre. S'aixeca el teló (fa uns tretze mil set cents milions d'anys) amb un "chupinazo" que deixa en ridícul als dels "sanfermines".
L' entropia comença a augmentar ... i ja no pararà!
L'empat inicial entre la matèria i l' antimateria es decanta a favor de la matèria, encara
que per molt poc!
Matèria i antimatèria s'anihilen, però el lleuger excés de matèria fa que en l'anihilació en
quedin suficients traces per a que la funció pugui continuar.
Existeix un antimón d'antimatèria que transcorre en un antitemps i en el qual un
antiCastells format de D-aminoàcids i L-carbohidrats ha escrit un antillibre?
L'univers ja s'ha refredat suficientment per a que el deuteri pugui perviure un xic: via
lliure a la formació de l'heli-4 (etapa còsmica).
La matèria s'organitza ostensiblement: neix el Sistema de Períodes (etapa estel·lar).
Els estels exploten i la pols formada embruta tot l'espai interestel·lar (etapa
interestel·lar).
Visita al "zoo molecular": molt carboni i molt enllaç triple. Espècies molt reactives que
no reaccionen ... per no trobar amb què!
El futbol, va també envair l'espai?
En el tebi oceà, la matèria continua la seva escalada de la complexitat (etapa planetària).
Apareix la vida: però, què és la vida?
Fi de l'evolució determinista i començament de l'evolució contingent (etapa biològica).
Justificada alarma entre els anaerobis: qui ha deixat escapar aquest gas (oxigen) tan
verinós?
El miracle de la vida en un univers hostil.
L'arsenal d'armes preventives i defensives: vitamines C i E, catalasa, peroxidases,
dismutases superoxídiques, etc.
La meravella del transport electrònic. Com es possible tanta perfecció?
L'escalada de la complexitat prossegueix acceleradament.
Finalment, s'arriba a l'Homo sapiens sapiens: podria no ser com és?
Millor canviar l'entorn que canviar l'Homo: l'evolució biològica s'ha acabat.
Comença l'evolució cultural o social.
La possible existència de vida i de vida intel·ligent extra-terrestres.
La inevitable protagonisme de la Química dels derivats del carboni.
El Principi antropo-cosmològic: realment, estem sols?

# metadata.dc.rights[].value
cc-by-nc-nd (c) Castells i Guardiola, Josep, 2010

# metadata.dc.title[].value
Del Big Bang a l'Homo Sapiens Sapiens. Una visió evolutiva global de la Història de l'Univers